เป็นหูดหงอนไก่แต่งไม่อยากไปพบแพทย์ต้องทำอย่างไรดีคับ สามารถทำให้หูดหายไปได้หรือไม่คับ
สวัสดีครับ หูดหงอนไก่ เป็นความผิดปกติของผิวหนังที่เกิดจากกลุ่มเชื้อไวรัส HPV ซึ่งควรทำการรักษาครับ เพราะสามารถติดต่อทางเพศสัมพันธ์ได้ หากปล่อยไว้ มีโอกาสที่หูดจะโตขึ้น หรือลามไปบริเวณอื่นได้ อีกทั้งยังมีความเสี่ยงที่จะทำให้เกิดมะเร็งโดยเฉพาะในเพศหญิงครับทั้งนี้ ถ้าหากหูดหงอนไก่มีไม่มาก แพทย์อาจแนะนำให้ใช้เป็นยาทาเฉพาะที่เพื่อรักษาก็ได้ครับ แต่ถ้าหากหูดหงอนไก่มีจำนวนมากหรือขนาดใหญ่มาก แพทย์อาจจะพิจารณาเอาหูดออกด้วยการใช้ความเย็นจี้ หรือ การผ่าตัด หรือการใช้เลเซอร์ ครับอย่างไรก็ดี แม้จะได้รับการรักษาดังกล่าวแล้ว ก็ยังมีโอกาสที่หูดจะขึ้นมาใหม่อีก เพราะโรคนี้ไม่สามารถรักษาให้หายขาดได้ แต่แพทย์สามารถป้องกันไม่ให้โรคลุกลามไปได้สรุปแล้ว หากพบหูดหงอนไก่แล้ว ควรรักษากับแพทย์ต่อเนื่อง เพื่อรักษาและควบคุมอาการไว้จะดีที่สุดครับ